# Alispán

### A Wikipédiából, a szabad lexikonból.

Ez a szócikk a Pallas Nagy Lexikonából származó szövegen alapul, emiatt lektorálandó és korrektúrázandó: tartalmát és nyelvezetét frissíteni és strukturálni kell.

Az alispán a királyi Magyarországon a megye első tisztviselője volt, a megyei közigazgatás feje, ki mint a megye közönségétől (megyei bizottság) hat évre választott legfőbb tisztviselő, a kinevezett főispánnak nincs alárendelve, hanem önállóan intézi a megyei közigazgatást. A főispán vele szemben, valamint az egész megyei közigazgatással szemben csak ellenőrzési jogot gyakorol, másfelől azonban bizonyos esetekben és hatáskörökben az alispán helyettesíti a főispánt ennek akadályoztatása esetén. A régibb időben, mikor a megye teljesítette az összes közigazgatást, s a törvénykezést is a megye választott tisztviselői és a megyei törvényszékek gyakorolták, többnyire két, sőt három alispánja is volt egy-egy megyének, mert az alispánok vitték a megyei törvényszékek elnökségét is, s minthogy az időben nemcsak a szűkebb értelemben vett közigazgatás, hanem általában az összes adminisztráció a megyében összpontosult, az A. nemcsak kiváló tisztviselője volt az országnak, hanem nagy hatalommal és tekintéllyel is birt. Egy-egy erélyes és lelkiismeretes alispán működése nagy jótétemény volt nemcsak az egész vidékre, hanem az országra nézve is. Kiválóbb történelmi alakok fejlődtek ki közülök (így a nemzeti színházat és több jelentékeny. dolgot megteremtő Földváry; az ország történelmében kimagasló Nyáry Pál stb.).

Mai törvényeink szerint a megye csak a szűkebb értelemben vett közigazgatásra lévén utalva, és azt is nagy részben csak közvetítvén, a megyei hivatalok jelentősége és nimbusza csökkent. De így is kiváló fontossága van egy-egy A. egyéniségének, mert az alispán lévén feje és vezetője a közigazgatásnak, ha hivatását kellően fogja fel, a közigazgatás minden ágában jelentékeny szolgálatot tehet a közügynek s hatásköre a közigazgatás sokoldaluságánál fogva szélesebb lévén mint más egyoldalu hatáskörrel bíró hivatalnoké, sokoldalu tevékenységet fejthet ki s a közéletet sokféle irányban emelheti. A mai viszonyok mellett feladata talán még nehezebb, mint a multban, mert önálló működése a parlamenti felelős kormány természetszerü befolyása által s éppen a kormány e felelősségének következtében sok tekintetben korlátolva lévén, valamint a megyéknek is közjogi befolyása és anyagi hatalma csökkenvén, az alispánnak is nehezebb egy-egy életre való v. hasznos dolgot életbe léptetni, mint régebben, midőn a megyének jóformán minden irányban döntő hatalma az ország ügyeire elsőrendü befolyása volt; s a megyének mindeme hatalma az alispán kezeiben összpontosult. Az 1891-ben benyujtott megyei törvényjavaslat az A. t, mint szakfőnököt, a főispánnak alárendelt s királyilag kinevezett tisztviselővé akarta tenni.

A lap eredeti címe "http://hu.wikipedia.org../../../a/l/i/Alisp%C3%A1n.html"

Kategóriák: Lektorálandó lapok | Korrektúrázandó lapok | Magyarország történelme

##### Views

- Szócikk
- Vitalap
- Aktuális változat

##### Keresés